Cirdataxo (trutca ke Levitan)

Cirdataxo ~ Берёзовая роща (RU)

Cirdataxo ( rossiavon Берёзовая роща ) tir trutca lumkirafa gu 28.5 × 50 cm-, i puntalingeks keve stama skuyun gan Isaak Levitan rossiaf lingesik bak 1885-1889. Koe Tretyakov tcila koe Moskva ( Rossia ) re tigir ( 2018 ).

Bata trutca tir patectoy, ke tele gelukafe detce ke Levitan ( loa 200 grupena trutca icde bata watsa ).

 Izva is pimtara 
Mali toza ke kobavera ke lingesik kali tenukera, balemda al tiskir. Levitan va bata trutca envayar aze toz kobaveyer viele koe deor ke Moskva tigiyir. Va idulugal ke 1885 koe Babkino tiskir, i koe pilkot ke Kiselyov tigis kene domega ke Iskra kuksa. Levitan va trutca bak 1889 tenuker edje koe Plyos tigir, i koe widavama kene Volga bost lize wali 1888 is 1890 fereon jonvieleyer ise va jontika trutca skuyur.

Cirdataxomo narayano gan Levitan watson gu trutca cane widavama poke Pustinka awalkikxo tigiyir. In va trutca bokayana koe Moskva al vanstayar aze koe Plyos tenukeyer.

Trutca kan kliera ke izga is afi kev ulim ke cirdata koe aalxomo zo vegedur. In va mudorap dem nideks ke kuse is lana muxasa nosa cugeke ayewasisa va afi malsaver. Kaatoeson va tcaza ke awalt kev aal, is yarte ke izga is afi isu goatera, lingesik va pakava ke ckaneeem ke liteva tire saver.

 Dere rupec 

 Stragela 

|style="vertical-align: top;"|

|}

Cirdataxo (trutca ke Levitan)
Cirdataxo (trutca ke Levitan)